KOMISSION ASETUS (EY) N:o 2194/96,

annettu 15 päivänä marraskuuta 1996,

maataloustuotteiden vientimaksujen soveltamista koskevista yhteisistä yksityiskohtaisista säännöistä 19 päivänä tammikuuta 1989 annetun komission asetuksen (ETY) N:o 120/89 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 9 artiklan 2 kohdan ja 13 artiklan 11 kohdan ja 16 artiklan 2 kohdan sekä yhteisestä markkinajärjestelystä maataloustuotteiden alalla annettujen muiden asetusten vastaavat säännökset,

sekä katsoo, että

tietyin edellytyksin perustamissopimuksen 9 artiklan 2 kohdassa ja 10 artiklan 1 kohdassa määrätyin edellytyksin maataloustuotteiden vientimaksuja tai -veroa sovelletaan kaikkiin vientitoimiin ja maataloustuotteiden tosiasialliseen poistumiseen yhteisön tullialueelta,

komission asetuksen (ETY) N:o 3719/88 (3), sellaisena kuin se on viimeksi muutettuna asetuksella (EY) N:o 2137/95 (4), 30 artiklan 1 kohdan b alakohdan i alakohdassa säädetään edellytyksestä, jonka mukaan tuote, jolle on annettu tuontitodistus, on poistettava yhteisön tullialueelta kuudenkymmenen päivän kuluessa vienti-ilmoituksen vastaanottamispäivästä,

komission asetuksen (ETY) N:o 3665/87 (5), sellaisena kuin se on viimeksi muutettuna asetuksella (EY) N:o 1384/95 (6), 32 artiklan 1 kohdassa säädetään, että tuotteet tai tavarat on poistettava sellaisenaan yhteisön tullialueelta 60 päivän kuluessa siitä päivästä, jona kyseisiin tuotteisiin tai tavaroihin lakataan soveltamasta neuvoston asetuksen (ETY) N:o 565/80 (7), sellaisena kuin se on muutettuna asetuksella (ETY) N:o 2026/83 (8), 4 tai 5 artiklassa säädettyä menettelyä,

jos vientimaksu tai -vero vahvistetaan maataloustuotteiden vienti-ilmoituksen vastaanottamispäivän jälkeen, tätä maksua tai veroa ei kanneta näistä tuotteista, jos ne viedään yhteisön tullialueelta asetuksen (ETY) N:o 3719/88 30 artiklan 1 kohdan b alakohdan i alakohdassa säädetyn 60 päivän määräajan kuluessa; myös jos maataloustuotteita koskee jompikumpi neuvoston asetuksen (ETY) N:o 565/80 4 ja 5 artiklassa tarkoitetuista menettelyistä, vientimaksuja tai -veroa ei sovelleta, jos kyseiset tuotteet viedään asetuksen (ETY) N:o 3665/87 32 artiklan 1 kohdan mukaisesti vahvistettujen määräaikojen kuluessa,

tietyistä yhteisön tullikoodeksista annetun neuvoston asetuksen (ETY) N:o 2913/92 (9), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, 211 artiklassa säädetään, että niiden edellytysten, joilla tavara on viety yhteisön tullialueelta kokonaan tai osittain vapautettuna vientitulleista, täyttämättä jättäminen johtaa vientitullivelan syntymiseen; tullivelka syntyy sinä ajankohtana, jona tavarat tai maataloustuotteet poistuvat yhteisön tullialueelta; velallisena on ilmoituksen tekijä,

tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (10), sellaisena kuin se on viimeksi muutettuna asetuksella (EY) N:o 1676/96 (11), 251 artiklassa säädetään vienti-ilmoituksen mitätöimisestä, jos tavarat on ilmoitettu vietäviksi, mutta ne eivät ole lähteneet määrätyssä määräajassa,

vientituen maksaminen voi johtua kuukausittaisen korotuksen tai positiivisen korjauskertoimen soveltamisesta tukeen, jonka prosentiksi on vahvistettu nolla,

komission asetukseen (ETY) N:o 120/89 (12), sellaisena kuin se on muutettuna asetuksella (ETY) N:o 1431/93 (13), on tehtävä tiettyjä muutoksia, jotta voidaan säätää noudatettavasta lähestymistavasta edellä mainitut tekijät huomioon ottaen, ja

tässä asetuksessa säädetyt toimenpiteet ovat kaikkien asianomaisten hallintokomiteoiden lausunnon mukaiset,

ON ANTANUT TÄMÄN ASETUKSEN:

1 artikla

Täydennetään 19 päivänä tammikuuta 1989 annettua komission asetusta (ETY) N:o 120/89 seuraavalla 4 a artiklalla:

"4 a artikla

1. Jos 4 artiklaa ei sovelleta ja jos tuotteille ei ole myönnetty minkäänlaista vientitukea, asetuksen (ETY) N:o 3665/87 32 artiklan 1 kohdassa tai asetuksen (ETY) N:o 3719/88 30 artiklan 1 kohdan b alakohdan i alakohdassa säädetyn 60 päivän määräajan noudattamatta jättäminen aiheuttaa tuotteiden poistuessa neuvoston asetuksen (ETY) N:o 2913/92 (*) 211 artiklan mukaisen tullivelan syntymisen ilmoittajalle; tullivelan määrää sovelletaan 4 artiklan 1 kohdan toisen alakohdan mukaisesti, mutta alkuperäisen hyväksytyn vienti-ilmoituksen vietyjen tuotteiden luonnetta, ominaisuuksia ja määrää koskevien mainintojen perusteella.

Tätä kohtaa sovellettaessa ei sovelleta komission asetuksen (ETY) N:o 2454/93 (**) 251 artiklan 2 kohdan a alakohdan viimeistä alakohtaa.

2. Paikka, jossa 1 kohdassa tarkoitetun tullivelan katsotaan syntyneen, on vienti-ilmoituksen vastaanottamispaikka.

Siitä päivästä, jona vientimaksua sovelletaan 1 kohdassa tarkoitettuihin tuotteisiin, yhteisön tullialueelta poistuttaessa kyseinen tullitoimipaikka ilmoittaa vientiin liittyvien tullimuodollisuuksien täyttämisestä vastaavalle tullitoimipaikalle päivän, jona kyseiset tuotteet on tosiasiallisesti viety yhteisön tullialueelta lähettämällä T5-valvontalomakkeen takaisin tai lähettämällä jäljennöksen T5-valvontalomakkeesta.

Tullitoimipaikka, josta tuotteet poistuvat yhteisön tullialueelta, täydentää tullimuodollisuuksien täyttämisestä vastaavaan tullitoimipaikkaan lähetetyn asiakirjan seuraavalla maininnalla:

Aplicación del artículo 4 bis del Reglamento (CEE) n° 120/89

Anvendelse af artikel 4a i forordning (EØF) nr. 120/89

Anwendung von Artikel 4a der Verordnung (EWG) Nr. 120/89

ÅöáñìïãÞ ôïõ Üñèñïõ 4á ôïõ êáíïíéóìïý (ÅÏÊ) áñéè. 120/89

Application of Article 4a of Regulation (EEC) No 120/89

Application de l'article 4 bis du règlement (CEE) n° 120/89

Applicazione dell'articolo 4 bis del regolamento (CEE) n. 120/89

Toepassing van artikel 4 bis van Verordening (EEG) nr. 120/89

Aplicação do artigo 4ºA do Regulamento (CEE) nº 120/89

Asetuksen (ETY) N:o 120/89 4 a artiklan soveltaminen

I enlighet med artikel 4a i förordning (EEG) nr 120/89.

3. Jos vientiin liittyvien tullimuodollisuuksien täyttämisestä vastaava tullitoimipaikka ei ole toimivaltainen vientimaksun perimisen osalta, se antaa tästä puolestaan tiedon kansalliselle toimivaltaiselle toimipaikalle.

(*) EYVL N:o L 302, 19.10.1992, s. 1

(**) EYVL N:o L 253, 11.10.1993. s, 1".

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 15 päivänä marraskuuta 1996.

Komission puolesta

Franz FISCHLER

Komission jäsen

(1) EYVL N:o L 181, 1.7.1992, s. 21

(2) EYVL N:o L 126, 24.5.1996, s. 37

(3) EYVL N:o L 331, 2.12.1988, s. 1

(4) EYVL N:o L 214, 8.9.1995, s. 21

(5) EYVL N:o L 351, 14.12.1987, s. 1

(6) EYVL N:o L 134, 20.6.1995, s. 14

(7) EYVL N:o L 62, 4.3.1980, s. 5

(8) EYVL N:o L 199, 22.7.1983, s. 12

(9) EYVL N:o L 302, 19.10.1992, s. 1

(10) EYVL N:o L 253, 11.10.1993, s. 1

(11) EYVL N:o L 218, 28.8.1996, s. 1

(12) EYVL N:o L 16, 20.1.1989, s. 19

(13) EYVL N:o L 140, 11.6.1993, s. 27